Xasmín

O xasmín (Jasminum officinale) é unha especie fanerógama rubideira do xénero Jasminum, da familia das oleáceas. Cultivada en Galiza coma ornamental gateadora polo recendo das súas flores.

 Descrición 
Presenta unha raíz adventicia; é un arbusto con follas lineais lanceoladas de bordo enteiro, penninervadas. A inflorescencia é unha cima bípara dicasia, con flores de ovario ínfero e presentan aceites esenciais. O froito é unha cápsula.
Son hermafroditas, e se propaga vexetativamente.

 Usos 
Emprégase como ornamental, tanto polo recendo das súas flores, como por ser rubideira, co que adoita abeirarse contra muros ou deixar gatear por pérgolas e parras.

Ademais é utilizado para fragrancia polo agradábel recendo que botan as súas flores, semellantes ao cheiro das gardenias e das flores dos cítricos.

 Propiedades medicinais 
O xasmín é empregado como pectoral, tónico, adstrinxente, sedante nervioso, vulnerario.

O aceite esencial é moi utilizado en cosmética e perfumaría.

O froito é narcótico.

 Taxonomía 
Jasminum officinale foi descrita por Carl von Linné e publicado en Species Plantarum 1: 7. 1753.
Etimoloxía
Jasminum: nome latino destas plantas. Podería derivar do persiano yasamin ou do árabe yasmin.Jasminum en Flora de Canarias

officinale: epíteto latino que significa "utilizada coma herba medicinal".En Epítetos Botánicos
Sinonimia
 Jasminum affine Royle ex Lindl.
 Jasminum viminale Salisb.
 Jasminum vulgatius Lam.

 Notas 

 Véxase tamén 

 Outros artigos 
 Jasminum

 Ligazóns externas 
 USDA, ARS, National Genetic Resources Program. GRIN.
National Germplasm Resources Laboratory, Beltsville, Maryland. http://www.ars-grin.gov/cgi-bin/npgs/html/taxon.pl?20668  (8 de abril de 2009)

officinale
Categoría:Plantas ornamentais
Categoría:Plantas medicinais
Categoría:Plantas rubideiras
Categoría:Plantas descritas en 1753
Categoría:Símbolos de Paquistán
Categoría:Flores
Categoría:Taxons descritos por Linné